b'\n_START_ARTICLE_\nUnited Airlines\n_START_SECTION_\nIstorija\n_START_PARAGRAPH_\n\xe2\x80\x9eUnited Airlines\xe2\x80\x9c yra viena seniausi\xc5\xb3 oro linij\xc5\xb3 bendrovi\xc5\xb3 pasaulyje. Jos veikla prasid\xc4\x97jo 1926\xc2\xa0m. gegu\xc5\xbe\xc4\x97s 16 d. kaip pa\xc5\xa1to siuntini\xc5\xb3 gabenimas. Per pirmus savo veiklos metus kompanija pl\xc4\x97t\xc4\x97 savo mar\xc5\xa1rutus visose JAV ir siek\xc4\x97 daugel\xc4\xaf valstij\xc5\xb3 krantus._NEWLINE_1933\xc2\xa0m. spalio 11 d. ore Indianos valstijoje sprogo Boeing 247 l\xc4\x97ktuvas, kuriame buvo 7 \xc5\xbemon\xc4\x97s. Visi jie \xc5\xbeuvo. I\xc5\xa1tyrus \xc5\xa1\xc4\xaf \xc4\xafvyk\xc4\xaf i\xc5\xa1ai\xc5\xa1k\xc4\x97jo, kad l\xc4\x97ktuve buvo pasl\xc4\x97pta nitroglicerino sprogmuo. Manoma, kad tai buvo pirmasis sabota\xc5\xbeo aktas komercin\xc4\x97s aviacijos istorijoje._NEWLINE_II pasaulinio karo metu kompanijos darbuotojai ruo\xc5\xa1\xc4\x97 l\xc4\x97ktuvus sprogmen\xc5\xb3, pa\xc5\xa1to ir keleivi\xc5\xb3 gabenimui._NEWLINE_1955\xc2\xa0m. lapkri\xc4\x8dio 1 d. Douglas DC-6 kompanijos l\xc4\x97ktuve \xc4\xafvyko dar vienas sabota\xc5\xbeo aktas\xc2\xa0\xe2\x80\x93 sprogus sprogmeniui \xc5\xbeuvo visi l\xc4\x97ktuvo keleiviai._NEWLINE_1961\xc2\xa0m. bir\xc5\xbeelio 1 d. United Airlines susijung\xc4\x97 su Capital Airlines ir tapo antra pagal dyd\xc4\xaf oro linij\xc5\xb3 bendrove pasaulyje._NEWLINE_1981\xc2\xa0m. gegu\xc5\xbe\xc4\x97s m\xc4\x97nes\xc4\xaf kompanija pristat\xc4\x97 savo da\xc5\xbeno keleivio program\xc4\x85 Mileage Plus._NEWLINE_1984\xc2\xa0m. kompanijai pavyko savo mar\xc5\xa1rutais sujungti visas 50 JAV valstij\xc5\xb3._NEWLINE_1997\xc2\xa0m. United Airlines kartu su Air Canada, Lufthansa, Scandinavian Airlines ir Thai Airways bendrov\xc4\x97mis \xc4\xafk\xc5\xabr\xc4\x97 aljans\xc4\x85 Star Alliance._NEWLINE_1998\xc2\xa0m. kompanija kartu su Delta Air Lines prane\xc5\xa1\xc4\x97 apie bendradarbiavimo prad\xc5\xbei\xc4\x85 kartu sujungiant bendrovi\xc5\xb3 keleivi\xc5\xb3 programas SkyMiles ir Mileage Plus._NEWLINE_Du United Airlines l\xc4\x97ktuvai buvo panaudoti 2001\xc2\xa0m. rugs\xc4\x97jo 11 d. teroristini\xc5\xb3 atak\xc5\xb3 metu. Vienas l\xc4\x97ktuvas Boeing 767\xe2\x80\x93222 sprogo atsitrenk\xc4\x99s \xc4\xaf pietin\xc4\xaf Pasaulio prekybos centr\xc4\x85, kitas\xc2\xa0\xe2\x80\x93 Boeing 757\xe2\x80\x93222 sudu\xc5\xbeo laukym\xc4\x97je Pensilvanijos valstijoje. I\xc5\xa1 viso \xc5\xa1iuose l\xc4\x97ktuvuose \xc5\xbeuvo 110 \xc5\xbemoni\xc5\xb3._NEWLINE_2004\xc2\xa0m. gruod\xc5\xbeio 9 d. kompanija dalyvavo istoriniame \xc4\xafvykyje, kuomet United Airlines l\xc4\x97ktuvas nusileido Ho\xc5\xa1imino (Vietnamas) oro uoste. Tai buvo pirmas kartas, kuomet l\xc4\x97ktuvas i\xc5\xa1 JAV nusileid\xc5\xbeia Vietname po Vietnamo karo._NEWLINE_2010\xc2\xa0m. baland\xc5\xbeio 16 d. buvo prad\xc4\x97tos kalbos d\xc4\x97l kompanijos sujungimo su Continental Airlines. T\xc5\xb3 pa\xc4\x8di\xc5\xb3 met\xc5\xb3 gegu\xc5\xbe\xc4\x97s 2 d. abi bendrov\xc4\x97s susitar\xc4\x97 d\xc4\x97l susijungimo ir did\xc5\xbeiausios pasaulyje oro linij\xc5\xb3 bendrov\xc4\x97s suk\xc5\xabrimo._NEWLINE_2010\xc2\xa0m. spalio 1 d. tuometin\xc4\x97 United Airlines vakdanti bendrov\xc4\x97 UAL Corporation susitar\xc4\x97 su Continental Airlines ir pakeit\xc4\x97 savo pavadinim\xc4\x85 \xc4\xaf United Continental Holdings, Inc.. Kol kas iki 2012\xc2\xa0m. kompanijos yra atskirtos, ta\xc4\x8diau po truput\xc4\xaf jungia savo paj\xc4\x97gas. Abi kompanijos susitar\xc4\x97, kad j\xc5\xb3 bendra da\xc5\xben\xc5\xb3 skryd\xc5\xbei\xc5\xb3 programa bus United Mileage Plus.'